Pedro Kastrejana

Pedro Kastrejana (Loiu, ?-?) bizkaitar bertsolaria izan zen.

Biografia 
Larrauri baserrian jaioa eta Kareane baserrira ezkondua (Mari Cruz Bolunburu Kareagarekin). Gerra aurreko bertsolaria zen, etorri handikoa, izan ere, bertsolari familia batekoa zen. Haren aita Erramon Kastrejana eta anaia Hipolito ere bertsolariak izan ziren.

Bertsolaritza 
Balendin Enbeita “Urretxindorra” bertsolari handiaren garaikoa zen. Besteak beste, harekin kantatu zuen 1958ko Bizkaiko Bertsolari Txapelketako finalean eta, “Urretxindorrak” berak dionez, baita 1929 inguruan Mungiako txapelketa baten ere.

Txapelketak 
 Bat-bateko sariketak: Mungiako saria 1930
 Bizkaiko Bertsolari Txapelketa 1958 : finala Bilboko Areatzan. (Orduko egunkarien arabera, 12-14 mila ikusleren aurrean abestu zuten)
 Bizkaiko Bertsolari Txapelketa 1962 : kanporaketa
 Bizkaiko Bertsolari Txapelketa 1964 : kanporaketa (Uztailaren 19an, Mungian)

Erreferentziak 

Loiutarrak
Bizkaiko bertsolariak